Nr. C 208/10 De Europæiske Fællesskabers Tidende 8.8.84 
Forslag til Rådets afgørelse om en særlig fællesskabsindsats til bekæmpelse af fattigdom 
KOM(84) 379 endelig udg. 
(Forelagt Rådet af Kommissionen den 19. juli 1984) 
(84/C 208/12) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
235, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I henhold til traktatens artikel 2 har Fællesskabet til 
opgave at fremme en harmonisk udvikling af den 
økonomiske virksomhed i Fællesskabet som helhed, 
en varig og afbalanceret ekspansion, øget stabilitet, en 
højnelse af levestandarden og snævrere forbindelser 
mellem de stater, som det forener; 
den vedvarende fattigdom i Fællesskabet er uforenelig 
med ovennævnte mål; 
dette gælder ligeledes visse usikkerhedsfænomener på 
arbejdsmarkedet, som i de seneste år er blevet forvær­
ret; 
den økonomiske og sociale politik på nationalt plan 
kan ligesom Fællesskabets indsats på beskæftigelses­
området bidrage effektivt til at bekæmpe fattigdom­
men ved at angribe de strukturelle årsager hertil; 
der er behov for en særlig fællesskabsindsats med 
henblik på at nå ovennævnte mål uafhængigt af de 
midler til bekæmpelse af fattigdom, der måtte blive 
taget i brug i forbindelse med fastlæggelsen af Fælles­
skabets politik på andre områder; 
traktaten indeholder ikke den fornødne hjemmel 
hertil — 
TRUFFET FØLGENDE AFGØRELSE: 
Artikel 1 
1. Med henblik på at iværksætte undersøgelser og 
konkrete foranstaltninger til fordel for medlemssta­terne og Fællesskabet kan Kommissionen inden for 
rammerne af de bevillinger, der er opført til dette for­
mål på Fællesskabernes budget for regnskabsårene 
1985, 1986, 1987, 1988 og 1989: 
a) fremme eller yde tilskud til forskellige former for 
foranstaltninger (aktionsforskning, seminarer, op­
lysningskampagner m.v.), 
— som tager sigte på at afprøve og udvikle nye 
metoder til at hjælpe fattige eller fattigdoms-
truede personer i Fællesskabet, 
— som i videst mulig omfang udformes og gen­
nemføres sammen med de pågældende perso­
ner, og 
— som er af interesse for hele Fællesskabet, for så 
vidt som de vedrører problemer, der er fælles 
for flere medlemsstater; 
b) fremme, yde tilskud til eller gennemføre undersø­
gelser med henblik på i denne sammenhæng at bi­
drage til at øge kendskabet til fattigdommens art, 
årsager, udbredelse og udvikling i Fællesskabet 
samt til regelmæssigt at indsamle sammenlignelige 
oplysninger om fattigdommen i Fællesskabet; 
c) fremme eller yde tilskud til informationsformidling 
og udveksling af viden samt overføring af nye me­
toder fra den ene medlemsstat til den anden. 
2. Ved gennemførelsen af denne afgørelse forstås 
ved: 
fattige: enkeltpersoner eller persongrupper, som 
ikke råder over tilstrækkelige midler, som har en 
usikker social status, og som er ude af stand til at 
opnå en normal levestandard materielt og kultu­
relt set; 
midler: pengeindkomster, formue samt offentlige 
og private tjenesteydelser; 
sarligt ugunstigt stillede områder: områder, som i 
den af Kommissionen udarbejdede fortegnelse 
(dok. KOM(84) 40 endelig udg. af 13. 3. 1984) 
har en samleindikator på under 1 standardafvi­
gelse fra fællesskabsgennemsnittet, samt Grøn­
land, de franske oversøiske departementer og 
samtlige regioner i Grækenland. 
8. 8. 84 De Europæiske Fællesskabers Tidende Nr. C 208/11 
Artikel 2 
Fællesskabets tilskud til aktionsforskningsprojekterne 
kan ikke overstige 50 % af de anslåede og faktisk af­
holdte udgifter. For projekter, der gennemføres i sær­
lig ugunstigt stillede områder, kan tilskuddet dog for­
højes til 70 % af de nævnte udgifter. 
For de øvrige aktivitetstyper kan tilskuddet overstige 
50 % af de anslåede og rent faktisk afholdte udgifter, 
såfremt disse aktiviteter er af ganske særlig interesse 
for hele Fællesskabet eller dele heraf. 
Artikel 3 
1. Ansøgninger om tilskud til aktionsforsknings-
og undersøgelsesprojekter indsendes til Kommissio­
nen af den medlemsstat, på hvis område projekterne 
skal gennemføres. 
2. Kommissionen underretter den pågældende 
medlemsstat om, hvorvidt ansøgningen om tilskud er 
imødekommet. 
3. Der kan bevilges tilskud til såvel offentlige som 
private organisationer. 
Artikel 4 
Kommissionen indhenter samtykke fra den eller de 
medlemsstater, på hvis område aktionsforsknings-
eller undersøgelsesprojektet skal gennemføres. Artikel 5 
1. Kommissionen rådfører sig med repræsentan­
terne for de pågældende medlemsstaters regeringer 
samt i givet fald med koordinatorerne af de enkelte 
emner og uafhængige eksperter vedrørende alle vig­
tige spørgsmål i forbindelse med gennemførelsen af 
denne afgørelse. 
2. Kommissionen drager omsorg for, at det organ, 
der er ansvarligt for hvert enkelt projekt, regelmæs­
sigt aflægger beretning til Kommissionen om projek­
tets gennemførelse og afslutning, samt at den medde­
ler Kommissionen alle relevante oplysninger desangå­
ende. 
Artikel 6 
Ved udgangen af 1987 forelægger Kommissionen Rå­
det og Europa-Parlamentet en foreløbig beretning om 
de første resultater af de forskellige projekter, der 
gennemføres med tilskud fra Fællesskabet. 
Artikel 7 
Denne afgørelse offentliggøres i De Europæiske Fæl­
lesskabers Tidende. Den får virkning fra femtedagen 
for offentliggørelsen.